ราคาทองคำเริ่มได้รับแรงกดดันในทิศทางขาลงอีกครั้ง
หนึ่งจากข่าวใหญ่ๆ คือ 1) ข่าวการที่สหรัฐขยาย Deadline การตัดสินใจเพิ่มเพดานหนี้ออกไปอีก 3 เดือน และ 2) ข่าวที่อินเดียเพิ่มภาษีการนำเข้าทองคำจาก 4% เป็น 6%
28 ม.ค. 2556

หนึ่งจากข่าวใหญ่ๆ คือ 1) ข่าวการที่สหรัฐขยาย Deadline การตัดสินใจเพิ่มเพดานหนี้ออกไปอีก 3 เดือน และ 2) ข่าวที่อินเดียเพิ่มภาษีการนำเข้าทองคำจาก 4% เป็น 6%
ราคาทองคำที่ขึ้นมาทดสอบบริเวณ 1,695 เหรียญสหรัฐ เป็นครั้งที่ 3 กลับไม่สามารถฝ่าทะลุขึ้นไปได้ และยังตกลงอย่างรวดเร็วหลังจากข่าวข้างต้นกดดันให้มีแรงเทขายทองคำอย่างต่อเนื่องจนหลุดแนวรับแรกที่ระดับ 1,680 เหรียญสหรัฐลงมา ทำให้เกิดสัญญาณขายต่อเนื่องและกดดันให้ราคาปรับลดลงจนเกิดสัญญาณขายและเข้าสู่แนวโน้มขาลง โดยเมื่อวันศุกร์ที่ผ่านมาราคาจุดต่ำสุดบริเวณ 1,658 เหรียญสหรัฐ โดยประมาณในตลาด Comex สิ่งที่เกิดขึ้นจะเป็นความผันผวนอีกครั้งหนึ่งในตลาดทองคำของโลก
MTS Gold แนะนำนักลงทุนเล่นในทิศทางขาลง
ตามสภาพตลาดที่เปลี่ยนแปลงไปและความผันผวนของราคาทองคำ MTS Gold ย้ำให้นักลงทุนไทยใช้กลยุทธ์การเล่นในระยะสั้นเพื่อลดความผันผวนและแรงกระทบจากค่าเงินบาท รวมไปถึงให้พยายามลงทุนในทิศทางขาลงกลับกับสภาพเดิมที่นักลงทุนมักคุ้นเคย กล่าวคือ เดิมเราจะคุ้นเคยกับการซื้อก่อนแล้วขายทีหลัง แต่ในสภาพปัจจุบันราคาทองคำมีความผันผวนมาก รวมทั้งแนวโน้มในระยะสั้นและกลางเริ่มกลับมาสู่ทิศทางขาลง กลยุทธ์การเล่นสั้น คือ ลงทุนในระยะสั้นไม่เกิน 35 วัน เพื่อหาจังหวะในการทำกำไรสั้นๆ เพราะเราพบว่าส่วนใหญ่นักลงทุนที่ถือยาวตามสถิติปีที่ผ่านมามักจะประสบกับภาวะขาดทุนมากกว่า
นอกจากนี้ การทำกำไรในทิศทางขาลงสำหรับ Gold Futures ก็คือการที่จะเปิด Short Position ล่วงหน้าก่อน โดยระดับที่จะเริ่มเปิดก็หาบริเวณแนวต้านที่เหมาะสมกับสภาพตลาด แล้วทำการขายล่วงหน้าไปก่อน ซึ่งนักลงทุนใน Gold Futures คงจะคุ้นเคยได้ดี ในขณะที่นักลงทุนในทองคำแท่งก็มีโอกาสที่จะทำได้แล้วเช่นเดียวกัน ก็คือวิธีที่ท่านจะยืมทองตัวเองมาขายก่อน แล้วค่อยซื้อคืนในราคาที่ถูกกว่านั่นเอง คำถามที่บอกว่าเหตุใดให้ยืมทองตัวเอง ก็เพราะว่านักลงทุนคนไทยไม่คุ้นกับการขายขาดทุน จึงยอมที่จะเป็นนักลงทุนที่อยู่บนดอยมากกว่าที่จะยอมขายขาดทุน ซึ่งต้องบอกว่าในยุคปัจจุบันนี้ความคิดในทำนองนี้น่าจะไม่ถูกต้องแล้ว โดยเฉพาะอย่างยิ่งในสภาพที่ตลาดมีความผันผวนแกว่งตัวขึ้นและลงสลับกัน
วิเคราะห์ราคาทองคำทางเทคนิค
ราคาทองคำปรับตัวลดลงอย่างรวดเร็วในช่วง 2 วันทำการที่ผ่านมา ทำให้ในช่วงสัปดาห์ที่ผ่านมาราคาทองคำปรับตัวลดลงถึง 2% แล้ว ในขณะที่ค่าเงินเหรียญสหรัฐเองยังคงอ่อนตัวเมื่อเทียบกับค่าเงินยูโร ก็เรียกว่าเป็นการสวนทางกันแบบผิดปกติทีเดียว อย่างไรก็ดี MTS Gold ก็มุ่งเน้นให้นักลงทุนทำกำไรไปตามสภาพตลาดที่เปลี่ยนแปลงไปในทิศทางขาลง อย่ามัวคาดหวังว่าจะได้ราคาที่สูงขึ้นในระยะยาว เพราะสิ่งที่เกิดขึ้นในขณะนี้เป็นเรื่องของความจริงที่เกิดขึ้นแล้ว คือ ราคาหลุดแนวรับสำคัญและในเชิงเทคนิคแล้วราคาน่าจะมีโอกาสปรับตัวลดลงได้อีก และมีโอกาสที่จะลงไปทดสอบระดับจุดต่ำสุดเดิมบริเวณ 1,626 เหรียญสหรัฐ ซึ่งถือว่าเป็นแนวรับถัดไปด้วยซ้ำ MTS Gold จึงย้ำเน้นให้นักลงทุนเพิ่มความระมัดระวังในการบริหารความเสี่ยงในการลงทุนในทองคำในช่วงนี้ให้มากขึ้น และอยากให้ทำความเข้าใจกับการที่จะใช้คำสั่ง Stop Order เพื่อหยุดภาวะขาดทุนในสภาวะที่เหมาะสม สำหรับแนวต้านด้านบนจะอยู่ที่ระดับ 1,685 เหรียญสหรัฐ
สำหรับราคาทองคำแท่งก็เรียกว่ามีแนวต้านสำคัญที่บริเวณ 2.38 หมื่นบาท/บาททองคำ ในขณะที่แนวรับสำคัญเริ่มถดถอยไปอยู่ที่บริเวณ 2.33 หมื่นบาท/บาททองคำ
MTS Gold พัฒนาและมอบโปรแกรมวิเคราะห์ทางเทคนิคฟรีให้กับสมาชิกของ MTS Gold รวมไปถึงลูกค้าใหม่ที่เปิดบัญชีทั้ง Gold Online และ Gold Futures โปรดติดต่อ Call Center 02-222-6222 เพื่อขอรับโปรแกรมได้ทั้งสาขาใกล้บ้านและขอย้ำว่า MTS Gold สาขาเซ็นทรัลเวิลด์ ชั้น 28 ได้เปิดบริการครบวงจรแล้ว สามารถโทรสอบถามได้ที่ 02-264-5689 ขอให้ท่านโชคดีในการลงทุนทองคำเพื่อการทำกำไรในทิศทางขาลง